cyanic-selkie/wikianc huggingface dataset:
Al-Kauthar
Tafsir -selitykset
Varhaisimman selityksen suuralle antaa Ibn Ishaq 760-luvulla. Hän kertoo, että al-As ibn Wai'il al-Sahmi pilkkasi profeettaa lapselliseksi mieheksi, jolla ei ole jälkeläisiä. Tällöin Jumala lähetti Muhammedille suuran al-Kauthar. Kun Muhammedilta kysyttiin, mitä al-Kauthar tarkoitti, hän kertoi, että se oli yhtä leveä joki kuin oli matkaa Sanaasta Aylaan. Sen vesiastiat (water pots) olivat yhtä runsaita kuin tähdet taivaalla.
HMS Opossum (1895)
HMS Opossum oli Britannian kuninkaallisen laivaston vuonna 1896 palvelukseenotettu Sunfish-luokan torpedovenehävittäjä.
Pombia Safari Park
Pombia Safari Park on Safari Park, eläintarha ja huvipuisto Pombiassa Italiassa. Eläintarhan perusti Angelo Lombardi vuonna 1976. Sen pinta-ala on yli 400 000 neliömetriä.
Mutinan sota
Sota päättyi, kun Antonius ja Octavianus muodostivat toisen triumviraatin, jonka kolmanneksi jäseneksi otettiin Lepidus.
Shefferin viiva
Shefferin viiva on propositiologiikassa konnektiivi, jolla on seuraavanlainen totuusarvotaulukko: (Shefferin viiva merkitään symbolilla |.)
Penguin Random House
Yhdeksi suurkustantamon syntymisen syyksi on mainittu Amazon.com-verkkokirjakaupan kasvava valta-asema kirja-alalla.
Nunnanlahti
Nunnanlahti on Juuan kylä. Se sijaitsee Juuan kirkonkylältä 15 kilometriä Joensuuhun päin valtatie 6:n varrella. Nimen alkuosa sisältää saamenkielisen miehennimen Nunná.
Laos
Sijainti ja fyysinen maantiede
Laosin ainoat merkittävät alankoalueet sijaitsevat Mekongjoen varrella. Joki kulkee koilliseen ja etelään ja muodostaa Myanmarin vastaisen rajan ja osan Thaimaan-rajasta. Suurin osa Laosin joista on Mekongin sivujokia, ja ne virtaavat idän ylängöiltä länteen. Itäisessä Laosissa on kuitenkin joitakin jokia, jotka virtaavat itään Vietnamiin ja laskevat Tonkininlahteen. Niistä merkittävin on Ma.
Itsenäisyys
Heti toisen maailmansodan jälkeen vuonna 1945 Laos julistautui itsenäiseksi, mutta ranskalaiset joukot kuitenkin palasivat maahan ja heinäkuussa 1949 Laos sai vain rajoitetun itsehallinnon Ranskan alaisuudessa. Käytännössä Laos oli vahvasti sidoksissa Ranskaan ennen kuin se vuonna 1954 saavutti täyden itsenäisyyden perustuslaillisena monarkiana. Pian itsenäistymisensä jälkeen Laos joutui osalliseksi Indokiinan sotaan ja sitä seuranneeseen Vietnamin sotaan. Yhdysvallat pommitti Laosia tuhotakseen pohjoisvietnamilaisten huoltoreitit ja suojapaikat.
Media
Kaikki Laosissa julkaistavat sanomalehdet ovat hallituksen omistamia. Useimmat sanomalehdet ovat laonkielisiä, mutta maassa julkaistaan myös englanninkielistä Vientiane Timesia ja ranskankielistä Le Rénovateuria. Lehtien levikit ovat pieniä.
Urheilu
Laosin jalkapallomaajoukkue ei ole kertaakaan esiintynyt MM-kisoissa eikä Aasian kisoissa. FIFA:n rankingissa se on ollut parhaimmillaan sijalla 140 vuonna 1998.
Juana de la Concepción
Mainintoja kirjallisuudesta
Runoilevasta ja tiedoiltaan hyvin monipuolisesta Juana de la Concepciónesta on mainintoja J. Eric Thompsonin toimittamassa vuonna 1958 ilmestyneessä teoksessa Thomas Gage´s Travels in the New World. Guatemalassa 1600-luvun alkupuoliskolla vaikuttaneen englantilaisen dominikaanin Thomas Gage (dominikaani)n antamia tietoja täydentämään ilmestyi vuonna 1958 guatemalalaisen Mariano López Mayoricalin kirjoittama teos Investigaciónes historicas, joka on melko kattava tutkielma Juana de la Concepciónin elämänvaiheista. López Mayoricalilla lienee ollut pontimenaan vuonna 1949 Meksikossa ilmestynyt teos Sor Juana de Maldonado y Paz, tekijänään Ernesto Chinchilla Aguilar. Maya-tutkija J. Eric Thompson oli tietoinen Ernesto Chinchillan kirjoittamasta teoksesta, jonka kirjoittaja ylistää Thomas Gagea Sor Juana de la Concepciónin löytäjänä, ja lausuu mielipiteensä Gagesta varsin ylistävään sävyyn:
HMS Ranger (1895)
Palvelus
Koko uransa alus palveli kotivesillä, kunnes se myytiin 20. toukokuuta 1920 romutettavaksi Riddle and Companylle.
Indira Gandhi
Indira Priyadarshini Gandhi (, o.s. Nehru; ) oli Intian pääministeri vuosina 1966–1977 ja 1980–1984. Hän oli Intian ensimmäisen pääministerin, Jawaharlal Nehrun, ainoa lapsi. Tämän lisäksi hän oli Intian ensimmäinen ja tähän mennessä ainoa naispääministeri. Sikhiterroristit surmasivat Gandhin vuonna 1984. Murhan taustalla olivat Punjabin osavaltion itsenäistymispyrkimykset. Indira Gandhia seurasi pääministerinä hänen poikansa Rajiv Gandhi, joka murhattiin vuonna 1991. Indira Gandhi on yksi merkittävimmistä poliittisista johtajista Intian itsenäisyyden aikana. Huolimatta sukunimestään Indira Gandhin aviomies Feroze Gandhi ei ollut sukua Mahatma Gandhille.
Nousu valtaan
Indira Gandhi valittiin Intian kansalliskongressin puheenjohtajaksi vuosiksi 1959–1960. Hän toimi isänsä Nehrun sijaisena varapääministerinä. Nehru itse vastusti nepotismia, ja Indira Gandhi ei asettunut ehdolle vuoden 1962 vaaleissa. Nehrun kuoleman jälkeen Gandhi menestyi vaaleissa: hänet valittiin heti Lal Bahadur Shastrin hallitukseen ministeriksi.
Jonathan Adams
Ura
Vuodet 1996–2000 Adams vietti Oregon Shakespeare Festivalissa esittäen muun muassa Petruchiota näytelmässä Kuinka äkäpussi kesytetään ja Buckinghamia Kolmessa muskettisoturissa.
Linnasalmi
thumb|Linnasalmea kuvattuna [[Viipurin linnan tornista.]] Linnasalmi (, Krepostnoij proliv) on Viipurissa sijaitseva salmi, joka erottaa toisistaan Suomenlahteen kuuluvat Viipurinlahden ja Suomenvedenpohjan sekä Linnasaaren ja Viipurin vanhan kaupunkikeskustan. Noin kilometrin pituisessa ja enimmillään parinsadan metrin levyisessä salmessa on myös pieni saari, jossa sijaitsee keskiaikainen Viipurin linna.
Käkisalmi
Käkisalmi (,, , vuoteen 1611 Коре́ла, Korela, 1611–1918 ja 1940–1948 Кексгольм, Keksgol'm) on Laatokan rantakaupunki Leningradin alueella Venäjällä. Kaupunki kuului Suomelle vuosina 1812–1940 ja 1941–1944, mutta jouduttiin luovuttamaan Neuvostoliitolle talvi- ja jatkosodan myötä. Kaupunki sijaitsee Vuoksen pohjoisen sivuhaaran suistossa Karjalankannaksella.
Käkisalmen kaupunki toimii Käkisalmen kunnallispiirin keskuksena. Vuoden 2010 väestönlaskennan mukaan Käkisalmen kaupungissa asui 18 933 ihmistä, Käkisalmen kaupunkikunnassa (gorodskoje poselenije Priozerskoje) 19 321 ihmistä, jossa oli varsinaisen kaupungin lisäksi 388 maaseudun asukasta. Koko Käkisalmen kunnallispiirissä väkeä oli 62 193 henkeä.
Väestö
Alla oleva kuvaa kaupungin asukasmäärän kehitystä. Vuosilta 1920–1939 mukana on kirkonkirjoissa tai siviilirekisteriin merkittyjen asukkaiden määrä. Kaupungissa läsnä olleiden asukkaiden määrä oli jonkin verran tätä pienempi.
Tuula Rantanen
Tuula Anneli Rantanen (s. 4. elokuuta 1945 Turku) on kaikkien aikojen menestyksekkäin suomalainen naispesäpalloilija.
Helsinki City Run
Vuoden 2013 Helsinki City Run järjestettiin 4. toukokuuta. Tapahtuman jälkien siivous ja liikennejärjestelyt herättivät arvostelua. Reitti todettiin tarkastusmittauksessa alimittaiseksi, sen jälkeen kun reitin pituudesta oli herännyt epäilyksiä.
Nahkatakki
pienoiskuva|Nahkatakki. pienoiskuva|Nahkatakki. Nahkatakki on nahasta valmistettu päällystakki. Sitä käyttävät sekä miehet että naiset. Nahkatakki on suosittu sen monien hyvien ominaisuuksiensa johdosta, joita ovat muun muassa materiaalin lujuus ja pitkäikäisyys. Nahkatakkeja valmistetaan myös tekonahasta, esimerkiksi polyuretaanista. Ne ovat halvempia kuin oikeasta nahasta valmistetut.
Guédébiné
Guédébiné on maalaiskunta ja sen keskuskylä Kayesin alueen Diéman piirissä Malissa. Se sijaitsee 75 kilometriä Diémasta pohjoiseen. Kunnassa on 5 100 ja kylässä 1 600 asukasta (vuonna 2009).
Tuomionpäivän tykki
The Covenant of Primus
Kirjassa Transformers: The Covenant of Primus Tuomionpäivän tykki oli ase, jonka Megatronus (tunnettiin myöhemmin nimellä "Fallen") pyysi Solus Primea takomaan hänelle. Solus takoi aseen vastahakoisesti, mutta suurin osa muista Primeista kannatti sen olemassaoloa. Tuomionpäivän tykki keräsi energiaa kvaasarin ääniaalloista, supernovan lämpöenergiasta sekä mustan aukon painovoimasta. Yksi laukauskin siitä riittäisi tappamaan transformerin. Liege Maximon manipuloimana Megatronus tuli myöhemmin käyttäneeksi sitä Solus Primen tappamiseen ja virheensä tajuttuaan hän tappoi sillä itse Maximon.
John Searle
John Rogers Searle (s. 31. heinäkuuta 1932 Denver) on yhdysvaltalainen akateeminen filosofi, joka opettaa Kalifornian yliopistossa Berkeleyssä. Hän kuuluu analyyttisen filosofian perinteeseen ja on keskittynyt kielifilosofiaan, mielenfilosofiaan, tietoisuuden tutkimukseen ja tekoälyyn. Hän on kehittänyt puhetoimitusten teoriaa.
1. Ukrainan rintama
1. Ukrainan rintama oli puna-armeijan toisen maailmansodan rintama, joka muodostettiin 20. lokakuuta 1943 Voronežin rintamasta. Rintaman esikunnasta muodostettiin 10. kesäkuuta 1945 Itävaltaa ja Unkaria miehittänyt puna-armeijan Keskinen ryhmä. Puna-armeijan 1943–1944 talvioffensiivin aikana 1. Ukrainan rintama koostui 1. ja 40. armeijasta sekä 6. panssariarmeijasta.
Jouluaattona 1943 puna-armeijan eteneminen alkoi Voronežin rintamasta 1. Ukrainan rintamaksi uudelleen nimetyn neuvostoarmeijan hyökättyä Žytomyriin. Eteneminen jatkui rautatielinjaa pitkin aina Puolan ja Neuvostoliiton rajalle, joka saavutettiin 3. tammikuuta 1944. Etelässä 2. Ukrainan rintama ylitti Dneperin Krementšukin kohdalta ja jatkoi etenemistä länteen. Tammikuun toisella viikolla se kääntyi pohjoiseen ja kohtasi Nikolai Vatutinin johtamat panssarijoukot, jotka olivat kääntyneet etelään tunkeutuessaan Puolaan. Näin syntyneeseen mottiin Korsunissa Tšerkasyn länsipuolella jäi kymmenen saksalaista divisioonaa. Adolf Hitler uskoi, että saksalaiset voisivat murtautua motista ja edetä uudelleen Kiovaan, mutta Erich von Manstein pyrki etenemään vain päärintamalla motin reunaan tarkoituksenaan auttaa motin sulauttamisessa päärintamaan. 16. helmikuuta saksalaiset olivat edenneet jo motin ja rintaman erotti vain tulviva Tikitšjoki. Puna-armeijan panssarivaunujen ja ratsuväen takaa-ajamana motitetut joukot, muun muassa SS-divisioona Wiking, taistelivat tiensä joen yli menettäen puolet miesvahvuudestaan ja kaiken raskaan kaluston.
1. Ukrainan rintama jatkoi etenemistään kohti pääkaupunkia ja 23. huhtikuuta sen onnistui yhdessä 1. Valkovenäjän rintaman kanssa katkaista Saksan IX armeijan yhteys kaupunkiin. 1. Ukrainan rintama jatkoi etenemistään lähteen hyökäten XII armeijaa vastaan. 24. huhtikuuta Berliini oli täysin piiritetty.
Jennifer Clement
thumb|right|Jennifer Clement
Simone Stelzer
Ura
Simone on näytellyt muun muassa elokuvissa Fröhlich geschieden ja Fröhliche Chaoten sekä television komediasarjassa Tohuwabohu.
Kiovan taistelu
Taistelujen kulku
Neuvostoliittolaisten komentaja Semjon Budjonnyi huomasi jo varhain uhkaavan mottivaaran ja suunnitteli vetäytymistä. Josif Stalin kielsi vetäytymisen.
Taistelussa Gerd von Rundstedtin johtamat 2. armeija ja 2. panssaridivisioona yhdessä 6. ja 17. armeijan kanssa onnistuivat lyömään Mihail Kirponosin komentamat Neuvostoliiton joukot, joihin kuuluivat muun muassa Neuvostoliiton 5., 37., 26., 21., ja 40. armeija. Kirponos kaatui taistelussa yrittäessään vetäytyä joukkoineen. Panssariryhmät kohtasivat toisensa 14. syyskuuta ja sulkivat Kiovan mottiin viisi armeijaa.
Cyrille Adoula
Cyrille Adoula (13. syyskuuta 1921 Kinshasa – 24. toukokuuta 1978 Lausanne, Sveitsi) oli kinshasankongolainen poliitikko, joka toimi Kongon demokraattisen tasavallan pääministerinä 1961–1964.
Sapelisuu
Sen suu on suuri ja täynnä pitkiä, neulamaisia hampaita. Sen selkäevän ensimmäinen ruoto on pidentynyt siimaksi ja sen kärjessä on valoelin, jolla kala houkuttelee saaliseläimiä.
Kotouttaminen ja vieraannuttaminen (käännöstiede)
Riitta Oittinen ja Liisa, Liisa ja Alice
Teoksessaan Oittinen nojaa muun muassa Mihail Bahtinin teoriaan karnevalisuudesta (Oittinen 1997: 129), André Lefeverin teoriaan kääntämisestä uudelleenkirjoittamisena ja vallankäyttönä (Oittinen 1997: 15) sekä kääntäjän ideologiasta (Oittinen 1997: 133), ja Venutin ajatukseen vastarintakääntämisestä, jota hänen vertailemistaan Alice-käännöksistä etenkin Kunnas edustaa. Venuti kuvailee vastarintakääntämistä strategiaksi, joka pyrkii tuomaan käännöksissä esiin nimenomaan piirteitä, jotka ovat lähdekulttuurin ja -kielen vastaisia. Tämä strategia nostaa myös esiin kääntäjän näkyvyyden merkityksen, joka voi pahimmillaan olla kääntäjän oman minän korostamista ja parhaimmillaan kohdekielisen lukijan huomioon ottamista. (Oittinen 1997: 120-121). Kääntäjän oma minä kuitenkin näkyy käännöksessä aina jollain tasolla, esimerkiksi juuri tietylle ajalle tyypillisissä käännösratkaisuissa, jotka Swanin käännöksessä tuovat esiin aikaa ennen Suomen itsenäistymistä hyvin kansallismaisina ja maalaiselämää korostavina kotouttavina käännösratkaisuina (Oittinen 1997: 48).
Peter Greenaway
Greenaway on tehnyt kunnianhimoisen multimediaprojektin The Tulse Luper Suitcases, johon kuuluu useita pitkiä elokuvia, televisiosarja, 92 DVD-levyä, CD-ROM-levyjä ja kirjoja. Greenawayn elokuvaprojekti, Rembrandtista kertova pitkä elokuva Yövartio, valmistui 2007 ja Rembrandtin syytös 2008.
Greenawayn uusin elokuva Eisenstein in Guanajuato on kunnianosoitus neuvostoliittolaiselle elokuvaohjaaja Sergei Eisensteinille. Elokuvan pääosaa esittää suomalainen näyttelijä Elmer Bäck ja se sai Suomen-ensi-iltansa elokuvateattereissa 4. syyskuuta 2015.
Meretseger
Aiheesta muualla
Llista de personatges de la mitologia egípcia
Arhip Kuindži
thumb|[[Viktor Vasnetsovin maalaama muotokuva Arhip Kuindžista.]] Arhip Ivanovitš Kuindži (27. tammikuuta (J: 16. tammikuuta) 1841 tai 1842 Mariupol – 24. heinäkuuta (J: 11. heinäkuuta) 1910 Pietari) oli venäläinen maisemamaalari.
Kuindži luennoi Keisarillisessa taideakatemiassa professorina vuodesta 1892 alkaen ja johtavana maisemamaalauksen professorina vuodesta 1894. Hänet erotettiin vuonna 1897 hänen tuettuaan protestoivia opiskelijoita. Hänen oppilaidensa joukossa olivat muun muassa Arkadi Rylov, Nikolai Roerich, Konstantin Bogajevski sekä muita.
Eleutherodactylus
Lisääntyminen
Muniminen tapahtuu maalla ja yksilö kehittyy kokonaan munan sisällä. Munia on yli 20. Munista pidetään huolta. Useimmiten naaras vartioi niitä, mutta joillakin lajeilla koiras on vartioimassa munia.
Tatenen
Tatenen (muinaisegyptin "Kohonnut maa") oli muinaisessa Egyptissä maan hedelmällisyyden jumala, jota palvottiin erityisesti Memfiksessä. Tatenen symboloi Benbenin tavoin alkumerestä noussutta kumpua, jolta luominen alkoi. Tätä kautta Tatenen yhdistyi myös vuosittain hedelmällisen lietteen paljastumiseen Niilin tulvan jälkeen. Ramessidikaudesta alkaen Tatenen yhdistettiin vahvasti luojajumala Ptahiin. Maanjumalana Tatenen yhdistettiin myös Gebiin, ja tämä saattoi symboloida koko Egyptin maata.
Markkinarauha
Vuoden 1889 rikoslain myötä kauppakaaressa olevat rangaistusmääräykset rikoksista, joista yleisessä rikoslaissa oli säädetty rangaistus, lakkasivat olemasta voimassa. Entisestä markkinarauhan rikkomisesta rankaistiin nyt rikoslain 16 ja 21 lukujen mukaan.
Harkovan kuvernementti
Näitä ennen seutu muodosti Sloboda-Ukrainan. Se oli slobodojen lisääntyessä muotoutunut, Moskovan Venäjän lounaisille rajaseuduilla sijainnut, alkujaan melko suurista vapauksista nauttinut alue. Svobodat olivat tyypillisesti 15–25 vuoden verovapauden tarjonneita kyläyhteisön tyyppisiä erityisalueita, joita varakas suurtilallinen perusti mailleen. Etuuksilla kymmeniä tuhansia uudisasukkaita saatiin houkuteltua muuttamaan muun muassa Kultaisen ordan jäljiltä harvaanasutuille "villeille" maille. Asutuksen laajentuessa 1600-luvun puolivälissä Venäjä järjesti seudulle aluehallinnollisen rykmenttijärjestelmän (esimerkiksi Harkovan rykmentti).
Ensemble Modern
Ensemble Modern on Frankfurt am Mainissa toimiva saksalainen moderniin taidemusiikkiin erikoistunut kamariorkesteri, johon kuuluu 19 muusikkoa. Kokoonpanon perustivat alun perin Saksan filharmonisen nuoriso-orkesterin jäsenet vuonna 1980 tehdäkseen tunnetuksi nykymusiikkia. Ensemble Modern toimii nykyisin osakeyhtiömuotoisena siten, että kaikki orkesterin muusikot ovat osakkaita. Orkesterilla sen historian aikana on ollut useita pitkiä hankkeita muun muassa Heiner Goebbelsin, Frank Zappan, Bill Violan ja Steve Reichin kanssa.
Degerby (täsmennyssivu)
Ruotsissa:
Mustapäätasku
Lisääntyminen
Pesä maassa mättäässä tai matalalla kasvillisuuden varassa. Munia 4–6, joita naaras hautoo noin 2 viikkoa.
Aitosuomalaisuus
Aitosuomalaiset toimivat 1920- ja 1930-luvulla perustamissaan kerhoissa ja liitossa sekä muissa kansallismielisissä järjestöissä sekä julkaisivat Aitosuomalainen-lehteä. Eduskuntapuolueista aitosuomalaisin oli maalaisliitto, jonka edustajat tekivät eduskunnassa kymmeniä aitosuomalaisia aloitteita. Kun aitosuomalaisten tärkeimmät vaatimukset alkoivat toteutua 1930-luvun puolivälissä ja sotien jälkeen ja kun Suomi samalla läheni Skandinavian maita, liike menetti merkityksensä.
Aitosuomalaisuuden nousun tausta
Ruotsinkielisillä oli edelleen suomenkielisiä vahvemmat asemat muun muassa tieteellisten ja ammatillisten yhdistysten sekä sivistystä ja koulutusta edistävien säätiöiden suhteen. Koska suomenruotsalaiset olivat liike-elämän ja teollisuuden alojen johdossa, heidän valvonnassaan oli suuri osa Suomen varallisuudesta. Ruotsilla ja ruotsinkielisillä oli luja asema myös kaksikielisessä Helsingin yliopistossa, ja 1920- ja 1930-luvun kielitaistelut keskittyivätkin juuri Helsingin yliopiston kielioloihin. Suomenkieliset usein paheksuivat ruotsin vahvaa asemaa valtion yliopistossa, ja vuoden 1922 yliopistolaissa ruotsinkielisten yliedustusta yliopiston opettajistossa jo vähennettiinkin.
Järjestäytyminen
Aitosuomalaisuuden äänenkannattaja Aitosuomalainen-lehti alkoi ilmestyä vuonna 1924. Liikkeen aktiivisuus kasvoi, ja vuonna 1926 perustettiin Aitosuomalaisten Liitto siihen mennessä syntyneitä aitosuomalaisia kerhoja varten. Liittoon kuului vuoden 1928 lopussa 49 kerhoa, joiden yhteinen jäsenmäärä oli arviolta 3 000–4 000. Liikkeenä aitosuomalaisuuden kannatus oli kerhojen jäsenmäärää selvästi laajempi. Sanalla ”aitosuomalainen” oli tuolloin yleisessä kielenkäytössä jo alettu viittaamaan keneen tahansa kielikysymyksessä ehdottomaan henkilöön, ei vain aitosuomalaisten kerhojen jäseniin.
Tapio Wirkkalan puisto
Puiston on suunnitellut yhdysvaltalainen taiteilija Robert Wilson. Se koostuu yhdeksästä pensasaitojen muodostamasta huonemaisesta tilasta. Huoneiden sisällä on erilaisia elementtejä, kuten erimuotoisia ja kokoisia kiviä, penkkejä, portteja sekä hevosia. Huoneiden lattiamateriaalit ovat alhaaltapäin valaistu lasitiili (symbolisoi vettä), rantasora ja puu. Valaistuksella on puistossa erityisen tärkeä rooli. Puiston kokonaispinta-ala on 2 361 m². Kokonaisuus kuuluu Helsingin taidemuseon julkisen taiteen kokoelmaan.
Lämpöarvo
Lämpöarvo määritetään laboratorio-olosuhteissa pommikalorimetrillä standardisoitujen menetelmien mukaisesti.
Aloysius Gonzaga
Pyhä Aloysius Gonzaga (9. maaliskuuta 1568 Castiglione delle Stiviere, Venetsian tasavalta – 21. kesäkuuta 1591 Rooma, Italia), italiaksi Luigi Gonzaga, oli italialainen jesuiitta ja katolilainen pyhimys. Hän on AIDS-hoitajien, AIDS-potilaiden, katolisen nuorison, jesuiitta-opiskelijoiden, kulkutaudista helpottumisen, arkojen silmien, teinilapsien, teinien, nuorten ja nuorison suojeluspyhimys. Pyhimyksen symboleita ovat risti tai krusifiksi, liljat, jaloissa kruunu, sekä ruusukko ja hänet kuvataan usein jesuiittana ristin, liljan tai kallon kanssa. Paavi Gregorius XV julisti Aloysiuksen autuaaksi 1621, paavi Benedictus XIII julisti hänet pyhimykseksi 31. joulukuuta 1726 ja hänen juhlapäiväänsä vietetään 21 kesäkuuta eli hänen kuolinpäivänään.
Thomas Nagel
thumb|Thomas Nagel luennoimassa etiikasta [[New Yorkin yliopistossa vuonna 2008.]] Thomas Nagel (s. 4. heinäkuuta 1937) on yhdysvaltalainen filosofi. Hän on New Yorkin yliopiston filosofian ja oikeustieteen professori. Hän kuuluu analyyttisen filosofian perinteeseen, ja hänen kiinnostuksen kohteitaan ovat mielenfilosofia, poliittinen filosofia ja etiikka.
Ajattelu
Nagel on tutkinut myös eettisiä, poliittisia ja yhteiskunnallisia kysymyksiä. Muun muassa teoksessaan The Possibility of Altruism Nagel puolustaa altruismia.
Sotilaspassi
Sotilaspassin hävittämisestä tai tuhoamisesta voitiin tuomita sakkoa, jos sotilaspassin haltija ei voinut todistaa syyttömyyttään siihen vuoden 2007 loppuun asti. Nykyisen 2008 alusta voimassa olleen asevelvollisuuslain mukaan sotilaspassin hävittämisellä ei ole oikeudellisia seuraamuksia.
Gravity of Light
Kappaleet
Sävellys: Marco Hietala, Zachary Hietala ja Janne Tolsa, ellei toisin mainita. Sanoitus: M. Hietala. Sovitus: Tarot.
Mut
Mutin katsottiin olevan Theban jumaltriadissa Amonin vaimo ja Khonsun äiti. Hänen nimensä saattaa merkitä ”äiti”, mutta se voi myös tarkoittaa korppikotkaa, missä muodossa häntä alun perin palvottiinkin. Sittemmin jumalatar sai ihmismäisen hahmon ja alkuperäisestä muodosta jäi jäljelle vain korppikotkapäähine. Hän oli taivaanjumalatar, jota palvottiin lähes yksinomaan Thebassa ja sen lähiseuduilla. Myöhempinä aikoina Mut yhdistettiin usein Bastetiin. left|thumb|180px|[[Amon ja Mut]]
Marek Špilár
Jalkapallomaajoukkue
Špilár debytoi Slovakian maajoukkueessa 1997. Hän on pelannut 30 maaottelua.
Cameron Mackintosh
Elämä ja ura
Vuonna 2014 Cameron Mackintosh hyväksyttiin ensimmäisenä brittituottajana American Theater Hall of Fameen.
Pilosocereus
Tuntomerkit
Suvun kasvit ovat pensastavia tai puumaisia, tavallisesti tyvestään haarovia, jopa kymmenmetrisiksi kasvavia. Varsi on vihreä, harmaa tai vahansininen, tavallisesti sileä ja sisältää paljon limaa. Uurteita siinä on 3-30. Piikkiryhmissä (areoleissa) on huopamaista karvoitusta ja varren latvan tuntumassa runsaasti jopa viiden sentin mittaista villakarvaa sekä vaihtelevanlaisia piikkejä. Kukat avautuvat iltaisin ja ovat putkimaisia tai kellomaisia, lepakkojen pölyttämiä. Väriltään ne ovat kalpean vaaleanpunaisia tai valkoisia, kooltaan 2-7 cm leveitä. Hedelmä on pallomainen, joskus päältä painunut, sileä, mustuva, tavallisesti riippuva, avautuva, ja siinä on jäljellä kuihtuneita kehälehtiä. Siemenet ovat tummanruskeita tai mustia.
Lähteet
Anderson E. F. 2001: The Cactus Family. - Timber Press. Portland, Oregon. ISBN 0-88192-498-9
Hugo (televisio-ohjelma)
Ohjelmaan perustuen julkaistiin useita oheistuotteita, kuten DJ Hugo -kokoelma-albumi, pehmoleluja ja lautapeli.
Catherine Bott
Tuoreemman musiikin saralla Bott on levyttänyt muun muassa Gabriel Faurén requiemin, Ralph Vaughan Williamsin Sinfonia Antarctican, Carl Nielsenin sinfonian nro 3, Michael Torken teoksen Four Proverbs, Nikolai Korndorfin Hymn III:n ja Michael Nymanin sävellyksen Noises, Sounds and Sweety Airs.
Heinijärvi (Hämeenkyrö)
Maantieto
Järvi on 1,1 kilometriä pitkä, 550 metriä leveä ja sen pinta-ala on 48 hehtaaria. Järvi on lähes kokonaan peltomaiden ympäröimää. Rantoja, joita on 3,4 kilometriä, kiertää vyöhykkeenä yhtenäinen suoja-alue. Siihen laskee muutama pelto-oja sekä Kirvesjärven laskuoja. Luusua sijaitsee etelärannassa ja siitä lähtee kuivatetun Vähäjärven poikki kaivettu oja. Myllyojan alku syntyy Vähäjärvellä yhteen kerätyistä ojista. Järven ympäristössä on runsaasti asutusta. Yhdystiet 13123 ja 2621 risteävät järven itäpuolella.
Marcus Garvey
Tavoitteet
Johtajana Garvey oli itsevaltainen. Hän ihaili Benito Mussolinia ja Adolf Hitleriä siinä, kuinka nämä nostivat omat kansansa suuruuteen.
Rakastaja – vihdoinkin
Juoni
Blay ja Qhuinn kiertävät toisiaan kuin kissa kuumaa puuroa. Vampyyrien maailmassa ei ole soveliasta, että kaksi saman sukupuolen edustajaa rakastuvat toisiinsa. Qhuinnin perhe on kieltänyt poikansa jo kauan ennen kuin tämä edes löysi tiensä Veljeskuntaan ja nyt hänen kunniatehtävänään on toimia John Matthewn henkivartijana. Sotureiden välit uhkaavat tulehtua tunteiden sekamelskassa samalla kun kuvioihin palaa vanha tuttu.
2. Ukrainan rintama
2. Ukrainan rintama oli puna-armeijan toisen maailmansodan rintama, joka muodostettiin 20. lokakuuta 1943 Arorintamasta. Rintama uudelleenorganisoitiin 10. kesäkuuta 1945 Odessan sotilaspiiriksi. Puna-armeijan 1943–1944 talvioffensiivin aikana 2. Ukrainan rintama koostui 5. panssari- sekä 4. ja 53. armeijasta.
Havaitseminen
Havainnon synty aivoissa
Neurotieteilijät esittävät, että ihminen saa aistitietonsa näkö-, kuulo-, tunto-, haju-, maku- ja tasapainoaistielimistään. Aistinelimet muuntavat ympäristöstä saapuvan ärsykkeen sisältämän energian hermoston kielelle, hermoimpulsseiksi. Ne kulkeutuvat aivoihin, jossa niistä muodostuu käsittelyn sekä muistiin vertaamisen jälkeen havainto. Havaintoja on lukemattomia erilaisia, kuten värisävyjä, ääniä, hajuja, makuja ja muotoja.
Nollatuntisopimus
Yleisyys
Pääasiallisesti opiskelevia nollatuntisopimuslaisia on 36 prosenttia, osa-aikaisesti työskenteleviä ansiotyöntekijöitä 25 prosenttia ja kokoaikaisesti työskenteleviä 29 prosenttia. Nollasopimuksen solmineista 30 prosenttia haluaisi lisätunteja. Opiskelijoille työtuntien vähäisyys ei tavallisesti ole ongelma.
Sisältö
Nollatuntisopimus antaa työnantajalle mahdollisuuden pakottaa työntekijät joustamaan oikeuksistaan. Osa työnantajista luistaa nollatuntisopimuksen varjolla lakisääteisen työterveyshuollon järjestämisestä työntekijöilleen, vaikka työterveyshuoltolaki ei tällaista salli. SAK:n mukaan työnantajat kiertävät nollatuntisopimuksilla koeaikaa, sairauslomaa, työkyvyttömyyttä ja irtisanomissuojaa koskevia määräyksiä.
Työnantajajärjestöt
Työnantajaliitto Kaupan liitto kannattaa alalla olevaa minimituntimäärää muuallekin, mutta ei pidä 18 viikkotunnin minimiä realistisena.
Santa Cruz (Galápagossaaret)
Santa Cruz on toiseksi suurin saari Ecuadorille kuuluvilla Galápagossaarilla. Se on muodostunut yhdestä, jo sammuneesta tulivuoresta. Saaren pinta-ala on 986 neliökilometriä. Sillä sijaitsee Puerto Ayora, saarten suurin asutuskeskus, jossa on lähes 10 000 asukasta.
John Francis Daley
Daley on käsikirjoittanut Jonathan Goldsteinin kanssa muun muassa elokuvat Kaameat pomot (2011), The Incredible Burt Wonderstone (2013) ja Spider-Man: Homecoming (2017). Heinäkuussa 2015 sai ensi-iltansa kaksikon oman käsikirjoituksensa pohjalta ohjaama elokuva Loma.
Ura
Daley on näytellyt yhdeksänvuotiaasta lähtien, jolloin hänet valittiin nuoren Tommyn rooliin Broadway-hittiin The Who’s Tommy. Hän esitti Sam Weiriä televisiosarjassa Freaks and Geeks ja on siitä lähtien työskennellyt televisiosarjoissa kuten The Geena Davis Show, Käytäväpeliä, Regular Joe, Kitchen Confidental, Amyn lailla ja Spin City.
Akna Montes
Akna Montes on vuorijono Venuksessa. Sen sijainti on 68.9°N, 318.2°E, ja se on 830 kilometrin pituinen.
FS Bouvines (1892)
Bouvines oli Ranskan laivaston vuonna 1892 vesillelaskettu Bouvines-luokan rannikkopanssarilaiva.
Philippe Montanier
Ura valmentajana
Päävalmentajadebyyttinsä hän teki amatööriseura US Boulognessa heinäkuussa 2004. Piskuisessa pohjoisranskalaisseurassa Montanier nousi lopullisesti ranskalaisten tietoisuuteen valmentajana. Debyyttikaudellaan hän johdatti Boulognen amatöörisarja CFA:n mestariksi. Kaudella 2006–2007 seura juhli jo nousua Ligue 2:een sijoituttuaan Nationalissa toiseksi.
Kaudella 2008–2009 loistavat esitykset jatkuivat ja Boulogne yllätti kaikki sijoittumalla Ligue 2:ssa kolmanneksi ja nousemalla ensikertaa seuran historiassa pääsarjatasolle. Kauden jälkeen Montanier palkittiin Ligue 2:den vuoden parhaana valmentajana.
Klemen Lavrič
Jalkapallomaajoukkue
Lavrič debytoi Slovenian maajoukkueessa 2004. Hän on pelannut 25 maaottelua ja tehnyt niissä kuusi maalia.
Philippe Montanier
Ura valmentajana
Toukokuun lopulla 2018 Montanier allekirjoitti kaksivuotisen sopimuksen Ligue 2:ssa pelaavan RC Lensin kanssa. Montanierin johdolla nousua tavoitellut Lens jäi kaudella 2018/19 viidenneksi, eikä noussut takaisin pääsarjaan. Kaudella 2019/20 Lens taisteli jopa sarjan mestaruudesta, mutta heikentyneiden tulosten myötä seurajohto erotti hänet helmikuussa 2020.
Paavo Nikula
Paavo Antti Juhani Nikula (s. 15. elokuuta 1942 Helsinki) on suomalainen entinen oikeuskansleri sekä entinen kansanedustaja ja ministeri. Nikula toimi vihreiden kansanedustajana vuodesta 1991. Hän siirtyi eduskunnasta oikeuskansleriksi vuonna 1998 ja toimi virassa vuoteen 2007 asti.
Difluorikarbeeni
Suurimmilla osilla karbeeneista on alimman energian omaavalla perustilassaan triplettitilaisena. Fluoriatomit kuitenkin stabiloivat singlettitilan luovuttamalla elektroniparin tyhjälle d-orbitaalille. Perustilan ja ensimmäisen triplettitilan välinen energiaero on 56,6 kcal/mol. Elektroniparien luovuttamisen vuoksi difluorikarbeeni on vain kohtalaisen voimakas elektrofiili, useimmat karbeeneista ovat elektrofiileina voimakkaampia. Täten difluorikarbeeni on huomattavasti stabiilimpi kuin muut halogeeniatomin sisältävät karbeenit.
Ville Luho
Ville Luho (alk.  Bernhard Wilhelm Klén, 17. elokuuta 1911 – 15. huhtikuuta 1982) oli suomalainen arkeologi, koulutukseltaan filosofian tohtori (1956).
3. Ukrainan rintama
3. Ukrainan rintama oli puna-armeijan toisen maailmansodan rintama, joka muodostettiin Lounaan rintamasta 20. lokakuuta 1943. Rintaman esikunnasta muodostettiin 10. kesäkuuta 1945 puna-armeijan Eteläinen ryhmä.
Oksatsepaami
Oksatsepaami on bentsodiatsepiineihin lukeutuva lääkeaine. Oksatsepaamin vaikutus on rauhoittava, ja sitä käytetään pääasiassa ahdistuneisuuden ja unettomuuden hoitoon. Oksatsepaamia myydään Suomessa kauppanimillä Opamox sekä Oxamin. Oksatsepaami on luokiteltu lainsäädännössä huumausaineeksi. Oksatsepaami on reseptivalmiste eli vaatii lääkemääräyksen Suomessa.
Vaikutus
Oksatsepaami lievittää ahdistuneisuutta aiheuttamalla keskushermoston osittaisen lamaantumisen. Tästä seuraa myös lihasten rentoutuminen. Suuremmilla annoksilla oksatsepaami aiheuttaa myös väsymystä ja sedaatiota. Oksatsepaami toimii samantyyppisesti kuin diatsepaami, ja se onkin diatsepaamin aineenvaihduntatuote. Oksatsepaamin vaikutus on pääsääntöisesti ahdistusta, jännitystä, pelkotiloja ja ärsyyntyneisyyttä lievittävä. Oksatsepaami vähentää tuskaisuutta, rauhoittaa, väsyttää, ja edistää nukahtamista ja nukkumista.
Haittavaikutukset
Oksatsepaamin haittavaikutukset ovat samankaltaiset kuin bentsodiatsepiineillä yleensä. Vaikutukset psykomotorisiin ja kognitiivisiin kykyihin ovat kuitenkin vähemmän haitallisia kuin muilla bentsodiatsepiineillä. Oksatsepaamia sisältävät lääkeaineet ovat kolmiolääkkeitä.
Oksatsepaami voi aiheuttaa sekä fyysistä että psyykkistä riippuvuutta, vaikkakin riippuvuusriski on pienempi kuin joillakin muilla bentsodiatsepiineillä. Kuitenkin pitkäaikaisessa säännöllisessä käytössä fyysinen riippuvuus on todennäköinen. Tämän vuoksi pitkäaikainen lääkitys tulee lopettaa lääkärin valvonnassa asteittain vieroitusoireiden välttämiseksi.
Yhteisvaikutukset ja muut sairaudet
Bentsodiatsepiinit (kuten esimerkiksi oksatsepaami, joka sekin on bentsodiatsepiini kuten diatsepaamikin, ja loratsepaami ja monet muut) lasketaan rauhoittaviksi PKV-lääkkeiksi ja huumausaineiksi. Rauhoittavien lääkeaineiden käytön määrän lisääntyessä annoksena (suurentuessa) esimerkiksi moottoriajoneuvojen ajo saattaa muuttua vaaralliseksi ja epävakaaksi (reaktiokyvyn ja huomiokyvyn sekä psykomotoriikan heikentyessä); sekä polkupyörän, erilaisten koneiden käyttö ja jopa käveleminen voi vaikeutua tai muuttua jopa mahdottomaksi. Suuremmilla annoksilla käyttäjälle saattaa kehittyä tajuttomuus tai kooma. Muiden rauhoittavien päihteiden samanaikainen käyttö saattaa johtaa jopa kuolemaan, koska käyttäjä saattaa tukehtua omaan oksennukseensa tai saada hengityslaman. Esimerkiksi opiaattien käyttö lisää vakavien haittavaikutusten riskiä. Määrättäessä Opamox-valmistetta (oksatsepaami-lääkeainetta) samanaikaisesti opioidien kanssa, on asetettava pienin tehoava annos ja hoidon on oltava mahdollisimman lyhytkestoinen. Oksatsepaamin käyttö opioidin kanssa saattaa lisätä hengityslaman, kooman ja kuoleman riskiä.
Zarïna Dïas
Junioriura ja ammattilaisuran alku (2008–2009)
Dïas oli junioreiden maailmanlistalla parhaimmillaan sijalla 17 tammikuussa 2009. Vuonna 2008 Dïas osallistui Astanan ITF-turnaukseen, jossa hän pelasi ensimmäistä kertaa urallaan ITF-turnauksen pääsarjassa. Hän voitti turnauksen oltuaan sillä hetkellä kokonaan ilman WTA-rankingia. Loppuottelussa hän voitti Ukrainan Tetjana Arefyevan.
WTA-turnauksia ja ITF-turnausvoittoja (2010–2013)
Vuonna 2012 Dïas pelasi lähinnä ITF-turnauksissa. Kesäkuussa hän voitti Buharan ITF-turnauksen. Kesäkuussa hän osallistui Bakun WTA-turnaukseen, jossa hävisi ensimmäisellä kierroksella Alberta Briantille. Kantonin turnauksessa syyskuussa hän hävisi ensimmäisellä kierroksella Volha Havartsovalle. Lokakuussa Dïas pääsi loppuotteluun Taipein ITF-turnauksessa. Lokakuussa hän pelasi samassa kaupungissa WTA-turnauksen pääsarjassa ja eteni puolivälieriin, jossa hävisi Kurumi Naralle. Hän päätti kauden WTA-maailmanlistan sijalla 265.
Grand Slam -debyytti ja maailmanlistan top 50 (2014–2015)
Dïas avasi kauden 2014 Hongkongin ITF-turnauksella, jossa hän hävisi loppuottelussa. Hän teki Grand Slam -pääsarjadebyyttinsä Australian avoimissa, johon hän pääsi mukaan karsintojen kautta. Hän eteni turnauksessa kolmannelle kierrokselle voitettuaan toisella kierroksella maailmanlistan sijalla 52 olleen Marina Erakovicin. Kolmannella kierroksella hän hävisi maailmanlistan sijalla 11 olleelle Simona Halepille. Maaliskuussa Dïas voitti Quanzhoun ITF-turnauksen. Miamin WTA-turnauksessa hän pääsi karsintojen kautta pääsarjaan ja siellä toiselle kierrokselle, jossa hävisi Sloane Stephensille. Turnauksen jälkeen Dïas nousi maailmanlistalla ensimmäistä kertaa sadan parhaan joukkoon. Kuala Lumpurin WTA-turnauksessa hän pääsi puolivälieriin, jossa hävisi maailmanlistan sijalla kymmenen olleelle Dominika Cibulkoválle kolmen erän ottelussa. Toukokuussa hän eteni puolivälieriin Strasbourgin WTA-turnauksessa, jossa hävisi Christina McHalelle luovutettuaan toisessa erässä. Ranskan avoimissa Dïas hävisi ensimmäisellä kierroksella maailmanlistan sijalla kuusi olleelle Petra Kvitoválle. Kesäkuussa hän pääsi loppuotteluun Nottinghamin ITF-turnauksessa. Birminghamin WTA-turnauksessa hän hävisi ensimmäisellä kierroksella Coco Vandeweghelle.
Kansakunnan synty
Vastaanotto
Elokuvasta tuli valtava menestys, jonka suosion ohitti vasta elokuva Tuulen viemää vuonna 1939. Elokuva tuotti jo ensi-iltakierroksella yli 60 miljoonaa dollaria voittoa, ja menestys nosti Griffithin koko elokuva-alan merkittävimmäksi ohjaajaksi. Ohjaaja käytti oman palkkionsa seuraavaan suurelokuvaansa Suvaitsemattomuus. Yhdysvaltojen silloinen presidentti Woodrow Wilson ihaili elokuvaa, ja Kansakunnan synnystä tuli ensimmäinen Valkoisessa talossa esitetty elokuva.
Muonion kirkko
Sisätilat
Muonion kirkkoon hankittiin urkuharmoni seurakuntalaisten varoin vuonna 1928. Harmoni oli käytössä vuoteen 1960, jonka jälkeen saatiin nykyiset, 15-äänikertaiset urut. Kastemaljan on lahjoittanut rovasti E. J. Arola perheineen. Kastemaljan jalka on saatu lahjoituksena Ruotsista, ja se on tiettävästi valmistettu Kiirunan kaivoksessa. Kattokruunut on hankittu vuonna 1949 ja ne on suunnitellut arkkitehti Kaj Englund ja valmistanut Taito Oy Helsingistä. Lähetyskynttelikkö on Kari Kastellin suunnitelema ja valmistama.
Remontit
Kirkkoa on korjattu ajan tarpeita vastaavaksi useita kertoja. Kamiinalämmitys, peltikatto ja ukkosenjohdatin saatiin 1900-luvun alkuvuosina. Kirkko syttyi palamaan 25. huhtikuuta 1914, mutta tuli saatiin sammutettua. Lapin sodan kirkolle aiheuttamat vauriot saatiin korjattua vuonna 1949 ja samalla rakennettiin uusi lehteri. Työ toteutettiin miltei kokonaan talkootyönä. Sodassa kirkon penkit oli poltettu ja urut olivat tuhoutuneet, alttari oli revitty ja ulkoseinissä oli merkkejä kranaatinsirpaleista. Saksalaiset käyttivät kirkkoa sodassa mm. hevostallina. Kirkko on viimeksi peruskorjattu kesällä 2004. Korjatun kirkon vihkimisjuhlaa vietettiin 19. joulukuuta 2004. Vihkimisen toimitti Muonion entisen kirkkoherran Eemeli Salmen poika Oulun hiippakunnan piispa Samuel Salmi.
Wyclef Jean
Wyclef Jean (s. 17. lokakuuta 1969 Croix-des-Bouquets, Haiti) on yhdysvaltalainen rap- ja reggae-muusikko sekä musiikkituottaja. Hän oli hip hop -trio The Fugeesin jäsen ja esiintyy myös sooloartistina. Wyclef Jean pyrki synnyinmaansa Haitin presidenttiehdokkaaksi marraskuussa 2010 järjestettyihin vaaleihin, mutta hänen ehdokkuuttaan ei hyväksytty, koska hän asuu pääasiassa Yhdysvalloissa.
The Ecleftic
Wyclef julkaisi vuonna 2000 toisen sooloalbuminsa The Ecleftic: 2 Sides II a Book. Tälläkin levyllä vieraili Melky Sedeck sekä monia musiikkimaailman suuria tähtiä kuten Mary J. Blige, Earth, Wind & Fire ja Kenny Rogers. Mary J. Bligen kanssa levytetty "911" sai paljon suosiota kuten myös Hopen kanssa levytetty "Perfect Gentleman". Yhteiskuntakritiikin kannalta tärkeään asemaan nousi senegalilaisen Youssou N'Dourin kanssa levytetty ja Internetissä julkaistu "Diallo". Kappaleessa viitataan tapaukseen, jossa New Yorkin poliisi tappoi aseettoman Amadou Diallon epäiltyään hänen olevan vetämässä esiin asetta miehen tavoitellessan lompakkoaan. The Eclefticin päätösraita on versio Pink Floydin kappaleesta "Wish You Were Here".
Disa
Disa on Ruotsissa ja Suomessa esiintyvä naisen etunimi. Nimi johtuu skandinaavisten kielten utua tai usvaa tarkoittavasta sanasta.
Hexen II
Tarina
Thyrion on maailma, joka on alistettu Käärmeratsastajien (The Serpent Riders) valtaan. Sarjan kaksi aikaisempaa osaa käsittelivät kahden maailman vapautumista Käärmeratsastajien vallasta. Nyt, vanhin ja voimakkain kolmesta ratsastajaveljeksestä, Eidolon, täytyy tuhota, jotta Thyrion vapautuisi. Eidolonia avustavat hänen neljä Ilmestyskirjan ratsastajaansa. Kohdatakseen jokaisen kenraalin, pelaajan täytyy matkustaa neljään eri mantereeseen, keskiaikaiseen Eurooppaan Blackmarshiin, mesoamerikkalaiseen Mazaeraan, muinaiseen egyptiin Thysikseen sekä kreikkalais-roomalaiseen Septimukseen. Lopuksi pelaajan täytyy palata Blackmarshiin kohtaamaan itse Eidolonin.
Pelaaminen
Hexen II:n pelaaminen tapahtuu hyvin samoin kuin alkuperäisessä Hexenissä. Hahmojen määrä on kuitenkin noussut kolmesta neljään. Hahmot ovat Paladin, Crusader, Necromancer ja Assassin, joilla kaikilla on omat aseensa sekä pelitapansa.
Portal of Praevus
200px|thumb|Portal of Praevus Pelille julkaistiin lisäosa Hexen II: Portal of Praevus vuonna 1998. Se toi peliin uusia tasoja, tavaroita ja vihollisia sekä uuden pelattavan hahmon Demonessin. Pelissä paha velho Praevus yrittää herättää demoniveljekset uudelleen henkiin ja ottaa paikakseen viidennen mantereen kiinalais-tiibetiläisen Tulkusen. Pelin uusi hahmo Demoness omistaa uusia aseita, ja on pelin ainoa hahmo, jolla on alussa kaukotaisteluase lähitaisteluaseen sijaan.
Philip Winchester
Elämäkerta
Philip C. Winchester valmistui Belgraden High Schoolista Belgradessa, Montanassa vuonna 1999. Hän on tunnettu rooleistaan muun muassa elokuvissa ja tv-sarjoissa Ministry of Mayhem, Patriootti, The Hi-Line, LD 50 Lethal Dose, Myrskylinnut, CSI: Miami, Kuningas Lear, Strike Back, Flyboys, In My Sleep, The Heart of the Earth, Shaking Dream Land ja Alice.
Adobe Fireworks
Adobe Fireworks (ennen Macromedia Fireworks) on Adobe Systemsin kehittämä bittikartta- ja vektorigrafiikkaeditori. Sitä kehitti alun perin Macromedia, jonka Adobe osti vuonna 2005. Fireworks on suunnattu verkkosivujen suunnittelijoille nopeaan verkkosivujen prototyyppien sekä käyttöliittymien luomiseen. Adobe Fireworks on suunniteltu sopimaan yhteen muiden Adobe-ohjelmien kuten Adobe Dreamweaverin ja Adobe Flashin kanssa. Sitä on saatavilla sekä erillisenä tuotteena että Adobe Creative Suiten mukana. Aiemmat versiot oli saatavilla Macromedia Studion kanssa.
Juri Skobov
Vuonna 1971 Skobov voitti Kaukolovassa 30 kilometrin sekä Puijolla 15 kilometrin kilpailun.
Rajametsän tarinoita
Rajametsän tarinoita on suomalainen vuonna 2004 valmistunut 12-osainen televisiosarja. Sarjaa on esittänyt Yle TV2. Sarja kertoo kahdesta nuoresta lapsesta Tuulista ja Joonaksesta, jotka menevät kesäksi mummolaan.
Nokia Lumia 630
Nokia Lumia 630 on Microsoft Mobilen valmistama älypuhelin. Puhelimessa on Windows Phone 8.1 -käyttöjärjestelmä. Lumia 630 -mallia on saatavilla neljää eri väriä: Musta, valkoinen, oranssi ja vihreä. Puhelin käyttää Windows 8.1 -käyttöjärjestelmää ja Microsoft on kertonut, että he julkaisevat siihen syksyllä 2015 Windows 10 -käyttöjärjestelmäpäivityksen. Laitteen vähäisen muistinmäärän takia kaikkia Windows 10:n ominaisuuksia ei tulla laitteelle julkaisemaan.
Cassini-Huygens
Yleiskatsaus
Cassinin tärkeimmät tavoitteet olivat:
Avaruusaluksen rakenne
Cassini kuljetti 3 123 kilogrammaa ajoainetta, joten kokonaislähtöpaino oli noin 5 600 kilogrammaa. Se oli 6,8 metriä korkea ja 4 metriä leveä. Siinä oli yli 14 kilometriä kaapelia ja 18 (12+6) mittalaitetta.
Voimanlähde ja protestit
pienoiskuva|Cassinin virtalähde [[radioisotooppinen termosähkögeneraattori.]] Saturnuksen etäisyydellä auringonvalo on niin heikko, etteivät aurinkokennot olisi riittäneet Cassinin tarvitsemaan sähköntuotantoon. Niinpä Cassinin voimanlähteenä toimi kolme generaattoria, jotka käyttivät virran tuottamiseen plutoniumin radioaktiivisesta hajoamisesta syntyvää lämpösäteilyä. Nämä RTG-generaattorit olivat Nasan Galileo- ja ESAn Ulysses-luotaimissa käytettyä mallia, ja niillä oli erittäin pitkä käyttöikä. Kun Cassini-lennon oli tarkoitus päättyä 11 vuotta lähtönsä jälkeen (2008), ne pystyivät yhä tuottamaan vähintään 628 watin tehon.
Tehtävän tärkeimmät löydöt ja tapahtumat
Cassini teki neljä sen nopeutta lisäävää planeetan ohilentoa. Se kiersi Venuksen huhtikuussa 1998 ja kesäkuussa 1999, Maan elokuussa 1999 ja Jupiterin joulukuussa 2000.
Mahdollisen järven löytäminen Titanista
13. maaliskuuta 2007 Jet Propulsion Laboratory julkisti löytäneensä vahvoja todisteita meristä Titanin pohjoisella pallonpuoliskolla. Ainakin yksi näistä suurista metaani- ja etaanimuodostumista on suurempi kuin yksikään Pohjois-Amerikan Suurista järvistä.
Radio Rapu
Historia ja toiminta
Radio Rapu lopetti keväällä 2016 juonnetut lähetyksensä ja ajoi varsinaisen toimintansa alas. Oneiric Oy oli jättänyt toimilupahakemuksen pääkaupunkiseudulle Viestintävirastolle tammikuussa 2016, mutta jäi lopulta ilman toimilupaa.
Dominic Solanke
Solanke siirtyi tammikuussa 2019 Bournemouthiin. Hän pelasi tuon kauden jälkipuoliskolla kymmenen valioliigaottelua ja tuli pääasiassa vaihdosta kentälle. Kaudella 2019–2020 hän pelasi 32 valioliigaottelua, joista 17 ottelua avauskokoonpanossa, ja teki niissä kolme maalia. Kausilla 2020–2021 ja 2021–2022 Bournemouth pelasi mestaruussarjassa, jossa Solanke pelasi ensimmäisen kauden nousukarsintaottelut mukaan laskien yhteensä 88 ottelua ja teki niissä 44 maalia. Hän oli jälkimmäisen kauden 29 maalillaan sarjan toiseksi paras maalintekijä. Kaudella 2022–2023 Bournemouth pelasi jälleen Valioliigassa ja Solanke pelasi 33 liigaottelua, jotka yhtä lukuun ottamatta avauskokoonpanossa, ja teki niissä kuusi maalia.
Äitiyspakkaus
thumb|Vanhemmat iloitsemassa äitiyspakkauksesta.|450x450px Äitiyspakkaus on Suomessa asuvalle raskaana olevalle äidille tai adoptioäidille myönnettävä äitiysavustus. Sen myöntää Kela. Äitiyspakkaus sisältää lasten vaatteita sekä muita tarpeellisia tavaroita, kuten pyyheliinan, vuodevaatteet, peitteen, makuupussin ja hoitotarvikkeita.
Äitiyspakkauksen jakelu
Äitiyspakkauksen sijaan vanhempi voi valita rahallisen äitiysavustuksen. Kesäkuusta 2018 rahallinen avustus on ollut 170 euroa (tätä ennen avustuksen suuruus oli 140 euroa). Äitiyspakkauksen valitsee 95 % ensisynnyttäjistä ja 66 % kaikista äideistä.
Äitiyspakkaus muualla
Japanilaisessa Urayasun kaupungissa otettiin käyttöön vuonna 2015 ”äitiyslaukku”. Muuallakin Japanissa on harkittu neuvolajärjestelmän ja äitiyspakkauksen käyttöön ottamista. Myös Uuden-Seelannin Waikato on tehnyt suomalaisesta äitiyspakkauksesta oman versionsa. Se on tarkoitettu maorien terveyspalvelun piirissä oleville äideille. Meksikon hallitus aloitti vuonna 2015 hankkeen, jossa maan pääkaupungin Méxicon pienituloisille äideille jaetaan äitiyspaketteja Suomen esimerkin mukaisesti.
Edi Gathegi
Näyttelijän ura
Gathegi on mukana elokuvassa My Bloody Valentine, jossa hän esittää apulaissheriffi Martinin roolia. Hän myös jatkaa Laurentin roolia Twilight – Houkutus -elokuvan jatko-osassa Twilight – Uusikuu, jonka ensi-ilta oli 20. marraskuuta 2009. Uusikuu on kirjasarjan toinen osa.
Sinhalilainen kirjaimisto
Merkkejä
Seuraavassa esitellään monoftongeja merkitsevät vokaalikirjaimet sekä niitä vastaavat diakriitit:
Mainittujen konsonantti- ja vokaalimerkkien lisäksi sinhalilaisessa kirjaimistossa on velaarista nasaalia merkitsevä diakriitti ං, foneemijonoja /ru/ ja /ruː/ merkitsevät diakriitit ෘ ja ෲ sekä lisäksi muutamia harvinaisia tai käytöstä poistuneita symboleja.
James Brockman
Brockman valittiin vuonna 1970 Songwriters Hall of Fameen.
Kappaleita
Lähde: Songwriters Hall of Fame.
Makrillihauet
Lajit ja anatomia
Varhaisimmat makrillihaukien heimoon kuuluvien lajien fossiilit on ajoitettu mioseenikaudelle. Nykyään heimoon kuuluu 2 sukua ja 4 lajia. Aikaisemmin kaikki lajit katsottiin kuuluvaksi omiin sukuihinsa. Ruumiinrakenteeltaan makrillihauet ovat pitkulaisia kaloja ja suurin laji makrillihauki (Scomberesox saurus) voi saavuttaa 45 cm:n pituuden. Tyypillisiä piirteitä heimon kaloille ovat nokkamaisiksi pidentyneet ylä- ja alaleuat ja ruumiin takaosassa, lähellä pyrstöä sijaitseva selkäevä ja peräevä. Näiden evien takana on useita pieniä eväkkeitä. Makrillihaukilajeilla ei ole uimarakkoa.
Ernest Guiraud
thumb|Ernest Guiraud Ernest Guiraud (26. kesäkuuta 1837 – 6. toukokuuta 1892) oli ranskalainen säveltäjä. Hän toimi sävellyksen opettajana Pariisin konservatoriossa, missä hän vaikutti useaan säveltäjään, kuten Claude Debussyyn.
Guiraud sävelsi muun muassa oopperoita ja orkesteriteoksia. Parhaiten hänet tunnetaan Georges Bizet’n oopperan Carmen resitatiivien säveltäjänä sekä Jacques Offenbachin oopperan Hoffmannin kertomukset soitinnuksen loppuun saattajana Offenbachin kuoltua vuonna 1880. Guiraud myös sovitti toisen kahdesta Bizet’n Arlesitar-näytelmämusiikkiin perustuneesta orkesterisarjasta Bizet’n kuoltua.
Thomas Wulff
Kirjallinen tuotanto
Wulff julkaisi esikoisrunokokoelmansa Månsten vuonna 1973, mutta on kirjoittanut myös muun muassa proosaa, esseitä ja näytelmiä. Ivar Lassyn elämänvaiheet ovat pohjana Wulffin romaanitrilogialle En hjälte för vår tid (2006), Med bästa vilja i världen (2012) ja Otack är världens lön (2017).
Unkarinpernaruoho
Unkarinpernaruoho Suomessa
Suomessa unkarinpernaruoho on harvinainen tulokaskasvi, jota on löydetty melkein koko maasta Hangosta Keski-Lapin korkeudelle. Enemmistö lajin havainnoista on yli 50 vuotta vanhoja. Laji on uustulokas, jota pidetään eteläisimmässä Suomessa vakiintuneena. Sen kasvupaikkoja ovat liikennealueet, joutomaat, kaatopaikat ja myllyt. Helsingissä unkarinpernaruoho kasvaa myös merenrannoilla.
Käyrä
Topologinen määritelmä
Käyrä on suljettu käyrä, jos I=[a,b] ja. Suljettua yksinkertaista käyrää sanotaan Jordanin käyräksi.
Suomen metsät
Metsien käyttö
Ihmisten elinehdot ovat vuosisatojen ajan rakentuneet metsän tarjoamien luonnontekijöiden varaan, josta he saivat suojaa ja monenlaisia antimia. Metsien taloudellinen hyväksikäyttö ja järkiperäinen hoitaminen alkoi paljon myöhemmin. Metsää on hyödynnetty eränkäyntiin, ammattimetsästykseen, kaskiviljelyyn, laiduntamiseen, marjastukseen ja sienestämiseen. Metsien puustoa on puolestaan hyödynnetty polttopuuksi, tervanpoltossa, laivanrakennuksessa, veisto/käsisahauksena, vesi/höyrysahoissa, vuoriteollisuudessa ja rautaruukeissa. Teollistumisen seurauksena puunkysyntä alkoi voimakkaasti kasvaa 1800-luvulla, jolloin syntyi oma erillinen teollisuuden haara eli metsäteollisuus. Kysynnän seurauksena metsien puuston rahallinen arvo alkoi nousta voimakkaasti.
Metsien omistus
Yksityisiä metsätiloja, joissa on vähintään kaksi hehtaaria metsämaata on 443 800. Tilojen keskimääräinen metsäpinta-ala on 23,6 hehtaaria. Yksityisiä metsänomistajia on arvioitu olevan 600 000.